Diari Oficial de la Generalitat Valenciana


Sumari del DOGV 9631, del 04-07-2023 (2023/7451)

DECRET 96/2023, de 29 de juny, del Consell, pel qual es modifica el Catàleg de forests de domini públic i utilitat pública, mitjançant l'exclusió de terrenys forestals de la forest CS088 denominada «Tristany i La Mina», de la província de Castelló i es cataloga la forest denominada «La Moratilla i Viuela», en el Catàleg de forests de domini públic i utilitat pública de la província de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7451


Data del document
:   29-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * propietat forestal
    * legislació forestal
    * muntanya
    * ordenació forestal
    * legislació
    * política forestal

DECRET 96/2023, de 29 de juny, del Consell, pel qual es modifica el Catàleg de forests de domini públic i utilitat pública, mitjançant l'exclusió de terrenys forestals de la forest CS088 denominada «Tristany i La Mina», de la província de Castelló i es cataloga la forest denominada «La Moratilla i Viuela», en el Catàleg de forests de domini públic i utilitat pública de la província de València. [2023/7451]  
  
  
De conformitat amb el que es disposa en els articles 16 i 18 de la Llei 43/2003, de 21 de novembre, de forests i en els articles 11, 13 i 26 del Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, relatius a la inclusió de terrenys forestals en el Catàleg de forests de domini públic i utilitat pública i els seus efectes jurídics, la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica ha instruït el corresponent expedient de modificació del Catàleg de domini públic i utilitat pública, de manera que la forest CS088 denominada Tristany i La Mina, propietat de la Generalitat, que té una part al terme de Segorbe i una altra al terme de Gátova, es dividisca en dos predis, una forest d'utilitat pública a Segorbe i una altra a Gátova.  
  
Per tant, atés que els terrenys integrants d'aquesta compleixen les funcions especificades en l'article 7 del Decret 98/1995, de 16 de maig, del Govern valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, especialment amb els números 1, 2, 5, 6 i 7, d'una banda, s'inclou en el Catàleg de forests de domini públic i utilitat pública de la província de València una nova forest denominada «La Moratilla i Viuela», situada al terme municipal de Gátova, propietat de la Generalitat, i d'altra banda, s'exclou la Forest CS088, del Catàleg de domini públic i utilitat pública de la província de Castelló denominada Tristany i La Mina, situada al terme municipal de Segorbe, propietat de la Generalitat, la superfície d'aquesta serà inclosa en la forest que es crea al terme municipal de Gátova.  
En virtut d'això, a proposta de la consellera d'Agricultura, Desenvolupament Rural, Emergècia Climàtica i Transició Ecològica i amb caràcter previ a la deliberació del Consell, en la reunió del dia 29 de juny de 2023,  
  
  
DECRETE  
  
Article 1. Exclusió del Catàleg de forests de domini públic i utilitat pública de la província de Castelló  
S'exclouen 107,7989 hectàrees de la forest CS088 «Tristany i La Mina», del Catàleg de forests de domini públic i utilitat pública de la província de Castelló, la qual queda de la manera següent:  
  
Denominació: «Tristany i La Mina»  
Número d'elenc: CS1014  
Número del CUP: CS088  
Província: Castelló  
Pertinença: Generalitat  
Terme municipal: Segorbe  
Partit judicial: Segorbe  
Partit registral: Segorbe  
Superfície pública: 599,3235 ha  
Superfície total: 614,7589 ha  
Partió: no  
Amollonament: no  
Enclavaments: sí  
Superfície d'enclavaments: 15,4354 ha  
Servituds: de pas  
Límits:  
Parcel·la: «El Cerro de Sastre»  
Nord: finques particulars  
Est: terres de la Masía de la Mocha  
Sud: finques particulars  
Oest: terme municipal de Gátova  
  
Parcel·la: «Pico del Águila»  
Nord: masies particulars i forest pertanyent a l'Ajuntament de Segorbe  
Est: forest pertanyent a l'Ajuntament de Segorbe  
Sud: camí de Cardany o del Naranjero  
Oest: terme municipal de Gátova  
  
Parcel·la: «Tristany i La Mina»  
Nord: propietat de l'Ajuntament de Segorbe  
Est: propietats particulars  
Sud: forest d'utilitat pública núm. 192 de la província de València «La Moratilla i Viuela»  
Oest: propietats particulars i forest d'utilitat pública núm. 192 de la província de València «La Moratilla i Viuela».  
  
Inscripció registral: Registre de la Propietat de Segorbe en el tom 62, llibre 26, foli 64, finca 5320 3a inscripció. Tom 153, llibre 62, foli 223, finca 9589 1a inscripció. Tom 153, llibre 62, foli 226, finca 9590 1a inscripció. Tom 62, llibre 26, foli 60, finca 5316, 3a inscripció.  
  
  
Article 2. Afectació al domini públic i declaració d'utilitat pública  
  
S'afecta el domini públic i es declara d'utilitat pública la forest denominada «La Moratilla i Viuela», situada al terme municipal de Gátova i propietat de la Generalitat, amb una superfície pública de 107,7989 hectàrees, que corresponen amb les parcel·les cadastrals següents:  
  
Polígon Parcel·la Superfície (ha)  
10 491 0,21  
10 492 2,03  
10 501 4,06  
10 601 1,14  
10 602 4,08  
10 605 37,90  
10 714 0,06  
10 715 0,20  
10 716 3,66  
10 717 6,47  
11 64 0,03  
11 67 0,62  
11 71 24,21  
11 78 21,55  
  
Article 3. Catalogació de forest de domini públic i utilitat pública de la província de València  
S'inclou en el Catàleg de domini públic i utilitat pública de la província de València, la forest denominada «La Moratilla i Viuela», situada al terme municipal de Gátova i propietat de la Generalitat, la qual queda amb la inscripció següent:  
  
Denominació: «La Moratilla i Viuela»  
Número d'elenc: 1107  
Número del CUP: 192  
Província: València  
Pertinença: Generalitat Valenciana  
Terme municipal: Gátova  
Partit judicial: Llíria  
Partit registral: Llíria  
Superfície pública: 107,7989 ha  
Superfície total: 110,3611 ha  
Partió: no  
Amollonament: no  
Enclavaments: sí  
Cabuda d'enclavaments: 2,5622 ha  
Servituds: de pas  
Límits  
Nord: forest d'utilitat pública núm. 88 de la província de Castelló «Tristany i La Mina» i propietats particulars  
Est: propietats particulars  
Sud: propietats particulars  
Oest: propietats particulars.  
  
Inscripció registral: Registre de la Propietat de Segorbe en el tom 136, llibre 5 de Gátova, foli 89, finca 889, inscripció 2a; en el tom 312, llibre 15 de Gátova, foli 111, finca 249, inscripció 4a; en el tom 289, llibre 12 de Gátova, foli 63, finca 719, inscripció 5a i en el tom 136, llibre 5 de Gátova, foli 91, finca 890, inscripció 2ª.  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Generalitat Valenciana.  
Contra el present decret, les persones interessades podran interposar un recurs contenciós administratiu en el termini de dos mesos comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei reguladora de la jurisdicció contenciosa administrativa.  
  
Tot això, sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 de juny de 2023  
  
El president de la Generalitat  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica  
ISAURA NAVARRO CASILLAS